|  |  |
| --- | --- |
|  |  |
|  | |
| **KAUNO MIESTO SAVIVALDYBĖS ADMINISTRACIJOS DIREKTORIUS** | |
| **ĮSAKYMAS** | |
| **DĖL DAUGIABUČIŲ NAMŲ BIRŽIŠKŲ G. 3, RIMVYDO G. 28 IR M. RIOMERIO G. 9 BENDROJO NAUDOJIMO OBJEKTŲ ADMINISTRATORIAUS SKYRIMO** | |
| 2017 m. rugpjūčio 21 d. Nr. A-3059 | |
| Kaunas | |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 4.84 straipsnio 1, 2, 4 ir 6 dalimis, 4.85 straipsnio 1 ir 7 dalimis, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 19 ir 21 punktais ir atsižvelgdamas į Kauno miesto savivaldybės administracijos direktoriaus 2015 m. vasario 26 d. įsakymą Nr. A-564 „Dėl UAB „Būsto valda“ įrašymo į Asmenų, pretenduojančių teikti daugiabučių namų bendrojo naudojimo objektų administravimo paslaugas Kauno miesto savivaldybės teritorijoje, sąrašą“, Kauno miesto savivaldybės administracijos direktoriaus 2017 m. birželio 21 d. įsakymą Nr. A-2403 „Dėl įgaliojimų suteikimo Kauno miesto savivaldybės administracijos direktoriaus pavaduotojui Romaldui Rabačiui“ ir Butų ir kitų patalpų savininkų Biržiškų g. 3 balsavimo raštu balsų skaičiavimo komisijos 2017 m. birželio 13 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. rugpjūčio 16 d. posėdžio protokolą Nr. 53-4-1222, Butų ir kitų patalpų savininkų Rimvydo g. 28 balsavimo raštu balsų skaičiavimo komisijos 2017 m. birželio 19 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. rugpjūčio 16 d. posėdžio protokolą Nr. 53-4-1224, Butų ir kitų patalpų savininkų M. Riomerio g. 9 balsavimo raštu balsų skaičiavimo komisijos 2017 m. birželio 19 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. rugpjūčio 16 d. posėdžio protokolą Nr. 53-4-1223:

1. S k i r i u penkeriems metams UAB ,,Būsto valda“ (buveinė Chemijos g. 11, 51347 Kaunas, įmonės kodas 132125543, duomenys kaupiami ir saugomi Juridinių asmenų registre, PVM mokėtojo kodas LT321255413) šių daugiabučių namų bendrojo naudojimo objektų administratore (toliau – administratorius):

1.1. Biržiškų g. 3 (namo naudingasis plotas – 2888,06 kv. m, gyvenamosios paskirties patalpų skaičius – 60);

1.2. Rimvydo g. 28 (namo naudingasis plotas – 4060,36 kv. m, gyvenamosios paskirties patalpų skaičius – 80);

1.3. M. Riomerio g. 9 (namo naudingasis plotas – 1228,29 kv. m, gyvenamosios paskirties patalpų skaičius – 32).

2. N u s t a t a u, kad:

2.1. daugiabučio namo Biržiškų g. 3 bendrojo naudojimo objektų administravimo tarifas – 0,0405 Eur už 1 kv. m (su PVM);

2.2. daugiabučio namo Rimvydo g. 28 bendrojo naudojimo objektų administravimo tarifas – 0,0290 Eur už 1 kv. m (su PVM);

2.3. daugiabučio namo M. Riomerio g. 9 bendrojo naudojimo objektų administravimo tarifas – 0,0405 Eur už 1 kv. m (su PVM);

2.4. administratoriaus įgaliojimai pasibaigia suėjus 1 punkte nurodytam terminui arba Lietuvos Respublikos civilinio kodekso 4.84 straipsnio 10 dalyje nustatytais atvejais.

3. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Administracijos direktoriaus pavaduotojas, įgaliotas administracijos direktoriaus |  | Romaldas Rabačius |